钦定古今图书集成/方舆汇编/职方典/第1466卷 > 《太华秋晓》明·郭文
## 钦定古今图书集成/方舆汇编/职方典/第1466卷 > 《太华秋晓》明·郭文

“峨峨莲华峰，孤倚青天表。影落昆明寒，气吞金碧小松杉积古翠，溪谷郁深窈。泉鸣万壑秋，岚霁千岩晓。
中有青莲宫，轩然出林杪。钟梵远悠扬，天香时缥缈。
缁素既骈臻，神龙亦旋绕。无著与天亲，于焉久藏宝。
欻起慰舆情，传衣任斯道。高据狻猊床，万里入论讨。
坐令祗树秋，变此春阳杲。山势弥增崇，湖光益清渺。”
嗟予尚夙慕，奈兹尘务扰。拟效陶渊明，相从此投老。